Autoceļš P95

|}
|}
P95 autoceļš Jelgava—Tērvete—Lietuvas robeža (Žagare) ir Latvijas reģionālais autoceļš, kas savieno Jelgavas centru caur Tērveti ar Lietuvas robežu pie Žagares. Autoceļa kopējais garums ir 43,6 km un tas visā garumā klāts ar asfaltbetona segumu. Ceļš šķērso Jelgavas pilsētu un Jelgavas un Dobeles novadus.

Vēsture 
2015. gada 20. februārī tika izsludināts konkurss par autoceļa P95 posma Gauriņi-Tērvete (25,5-28,4km) seguma periodiskās uzturēšanas darbiem. 

No 2019. gada 29. aprīļa notika rekonstrukcijas darbi ceļa posmā no Tērvetes līdz Latvijas-Lietuvas robežai (28,36 - 43,55 km). Tika ieklāta asfalta virskārta un krustojumā ar autoceļu Dobele–Bauska (P103) Tērvetē izbūvēts rotācijas aplis, bet pie Augstkalnes un Žagares iekārtots apgaismojums.

Darbus veica piegādātāju apvienība Strabag un Igate par līgumcenu 10,14 miljoni eiro (ar PVN), no kuriem 85% līdzfinansēja ERAF. Projektu izstrādāja SIA Polyroad par līgumcenu 135 671 eiro (ar PVN). 
Jaunizbūvēto ceļu  VAS “Latvijas Valsts ceļi” atklāja 2020. gada 17. septembrī.

Atsauces 

P095